

**ДО**

**Г-ЖА ДАНКА МОНЕВА**

**УПРАВИТЕЛ НА “ТЕКОМ ИНВЕСТ” ЕООД**

**УЛ. „ГЕНЕРАЛ ВЛАДИМИР ЗАИМОВ” № 14**

**ГР. ВРАЦА**

**КОПИЕ:**

**ОБЩИНА РОМАН**

**КМЕТСТВО С. КАМЕНО ПОЛЕ**

**Относно:** *Оценка качеството на доклад за оценка на въздействието върху околната среда (ОВОС) за инвестиционно предложение „Изграждане на фотоволтаична инсталация в поземлен имот с идент. 35910.302.407“, в землището на с. Камено поле, общ. Роман, обл. Враца, с възложител: „ТЕКОМ ИНВЕСТ” ЕООД, гр. Враца.*

**УВАЖАЕМА ГОСПОЖО МОНЕВА,**

Във връзка с горепосочения доклад за ОВОС, представен в Регионална инспекция по околната среда и водите – гр. Враца (с вх. № ОВОС-ЕО-188-(21)/19.03.2024г.) за оценка на качеството, Ви уведомявам следното:

**І. По отношение на доклада за ОВОС:**

Внесеният доклад за ОВОС е изготвен в съответствие с изискванията на чл.96, ал.1 от Закона за опазване на околната среда (ЗООС) и чл. 12, ал.1 и ал.2, т. 4, 5 и 6 от Наредбата за условията и реда за извършване на оценка на въздействието върху околната среда (Наредбата за ОВОС).

На основание чл.14, ал.3, т.2 от Наредбата за ОВОС, оценката за качеството на доклада за ОВОС е **положителна**, като в представената информация и документация има пропуски, които не са от съществено значение при вземането на решение.

Качеството на доклада и неговите приложения е оценено в съответствие с критериите по чл. 14, ал.1 и предвид чл. 14, ал.2 от Наредбата за ОВОС, както следва:

• Изготвеният доклад съответства на изработеното задание по чл.10 от Наредбата за ОВОС.

• Отразени са резултатите от проведените консултации.

• Разгледаните алтернативи са описани равностойно, като е извършен анализ и съпоставка включително с нулевата алтернатива.

• Направено е описание и е извършен анализ на компонентите и факторите на околната среда, както и описание, анализ и оценка на значимостта на въздействията върху човека и околната среда от строителството и експлоатацията на ИП.

• Предложени са мерки за предотвратяване или намаляване на въздействията и е разработен в табличен вид план за изпълнение на мерките съгласно образеца по приложение № 2а на Наредбата за ОВОС.

• Към доклада са представени достатъчно онагледяващи графични материали - карти, схеми, скици, диаграми и др., в подходящ мащаб.

• Нетехническото резюме е разработено в необходимия обем, като информацията е представена на достъпен за обществеността език.

• Регионална здравна инспекция – Враца приема доклада за ОВОС (становище с изх. № 10-20-1/27.03.2024г. на РЗИ-Враца, копие от което Ви се предоставя). Съгласно становището не се очаква негативен здравен ефект върху населението, както по време на строителството, така и по време на експлоатацията на обекта.

• Получени по служебен ред са и становищата (прилагам копия) на: АПИ, БДДР-Плевен, „ВиК” ООД-Враца, община Роман, РИМ-Враца, РД ПБЗН-Враца и РДГ-Берковица, като бележките, на тези които имат такива, следва да се вземат предвид и отразят в ДОВОС.

**При прегледа на документацията са констатирани следните пропуски и неточности, които е необходимо да бъдат отстранени:**

1. Съгласно писмо на РИМ-Враца с изх. № 33/25.03.2024г. според приложения картен материал на посочения терен се намира недвижима културна ценност, регистрирана в „Автоматизирана информационна система „Археологическа карта на България“ под № 10006667“ с наименованието „Скално светилище и могилен некропол от ранната бронзова епоха в м. „Ровината“, землище на с. Камено поле, общ. Роман“.

В тази връзка, е необходимо в ДОВОС да се отрази по подходящ начин посочената информация и да се изпълнят изискванията в цитираното становище.

1. Съгласно получено становище на БДДР-Плевен с изх. № ПУ-01-396(7)/29.03.2024г., в представения ДОВОС са допуснати известни неточности и пропуски, които следва да бъдат отстранени съгласно изложеното в цитираното становище.

Необходимо е докладът за ОВОС (на хартиен и електронен носител) да бъде коригиран съгласно изложените по-горе пропуски и бележки, след което отново да бъде представен в РИОСВ-Враца за преглед преди предприемане на действия по организиране на общественото обсъждане.

1. **По отношение на ДОСВ:**

С писмо с вх. №ОВОС-ЕО-188(21)/19.03.2024г. в РИОСВ - Враца, като приложение към Доклад по ОВОС е представен Доклад за оценка на степента на въздействие (ДОСВ) на горецитираното ИП върху предмета и целите на опазване на защитените зони BG0001014 "Карлуково" и BG0000332 "Карлуковски карст".

На основание чл. 40, ал. 6 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и съобразно критериите на чл. 24, ал. 3 от нея, е извършена оценката на качеството на представения Доклад за оценка на степента на въздействие /ДОСВ/ на горецитираното ИП, която е положителна по смисъла на чл. 24. ал. 5. т. 1 от Наредба за ОС, поради следното:

- Представеният доклад е изготвен в съответствие с изискванията на чл. 23. ал.2 от Наредбата за ОС и указанията в Решение № ВР-10-ПР/2023г. на РИОСВ - Враца.

- Представената информация е актуална по отношение на изложените в доклада факти, касаещи предмета и целите на опазване в защитените зони.

- Внесеният доклад включва оценка на вида и степента на въздействията на предвидените с инвестиционното предложение дейности, като са описани: преки и непреки; кумулативни; краткотрайни, среднотрайни и дълготрайни; постоянни и временни; положителни и отрицателни въздействия върху местообитанията и видовете, предмет на опазване в защитени зони: BG0001014 "Карлуково" и BG0000332 "Карлуковски карст", от строителството и експлоатацията на обекта, предмет на инвестиционното предложение.

- Спазено е изискването за разграничаване на конкретните въздействията на инвестиционното предложение върху отделните типове природни местообитания и отделните видове, вкл. птици, предмет на опазване в засегнатите защитени зони, както и върху предмета и целите на опазване на всяка една от засегнати защитени зони поотделно.

- Описани са алтернативи.

- Предложени са конкретни смекчаващи мерки и препоръки за предотвратяване и намаляване на евентуални отрицателните въздействия върху зоните и видовете, предмет на опазване в тях.

- Оценено е кумулативното въздействие върху защитените зони.

- Експертите, изготвили доклада са приложили необходимите документи и декларации, съгласно изискванията на чл.9. ал. 1 от Наредбата за ОС.

Съгласно разпоредбите на чл. 25. ал. 1 от Наредбата, до 5 дни от уведомяването на възложителя за оценката на качеството на ДОСВ, информацията за ИП, докладът по ОСВ и наличния графичен материал към него ще бъдат публикувани на интернет страницата на инспекцията за осигуряване на обществен достъп.

Предвид разпоредбите на чл.39, ал. 9 от Наредбата за ОС в общественото обсъждане на доклада за ОВОС (от страна на възложителя) по реда на глава пета от Наредбата за ОВОС се включва и приложението по чл. 34 - Доклада по ОСВ.

**ІIІ. По отношение на действията, които следва да предприемете за продължаване на процедурата по ОВОС.**

Въз основа на гореизложеното и в изпълнение на изискванията на чл.16 от Наредбата за ОВОС, РИОСВ-Враца определя община Роман и кметство с. Камено поле, като засегнати, с които възложителят съвместно да организира обществено обсъждане на доклада за ОВОС заедно с всички приложения към него, включително и доклада за ОСВ.

Организирането и провеждането на общественото обсъждане следва да се извърши съобразно изискванията на чл. 17 от Наредбата за ОВОС. За целта е необходимо да предприемете следните действия:

1. Преди организиране на обществено обсъждане да представите в РИОСВ-Враца копие от доклада за ОВОС заедно с всички приложения към него, в който да бъдат отразени посочените в т. I пропуски и бележки, на хартиен и електронен носител.
2. За организиране на срещи за обществено обсъждане следва да внесете писмено искане до посочените по-горе община и кметство, с предложение за място, дата и час на срещата за обществено обсъждане, мястото за обществен достъп до документацията и за изразяване на становища, като датата на първата среща е до 60 дни от датата на внасяне на искането. Към писменото искане трябва да приложите по един екземпляр на коригирания доклада за ОВОС, с всички приложения към него, за всяка от определените общини и кметства.
3. Да оповестите мястото, датата, часът на провеждане на срещите чрез средствата за масово осведомяване или по друг подходящ начин, най-малко 30 дни преди насрочените срещи, с обява по образец, даден в приложение № 3 от Наредбата за ОВОС.
4. Да осигурите обществен достъп до документацията по ОВОС за срок най-малко 30 дни преди началото на обществените обсъждания, и място за предоставяне на писмени становища.
5. Да уведомите писмено РИОСВ-Враца и представите доказателства за изпълнението по горните точки в срок най-малко 30 дни преди срещата/ите за обществено обсъждане.
6. По ваша преценка може да уведомите писмено и други специализирани лица, органи и организации за срещите за обществено обсъждане.

Засегнатите община Роман и кметство с. Камено поле имат задължение да:

- потвърдят писмено предложението за срещата за обществено обсъждане в срок до 7 дни от внасяне на искането или да направи друго предложение за същия 60-дневен срок. При непроизнасяне в 7-дневния срок се смята, че предложението на възложителя е прието;

- осигурят уведомяване по подходящ начин на населението за предстоящото обществено обсъждане, **включително чрез поставяне на обява на обществено достъпно място** в сградата на съответната община/кметство, за което се съставя протокол, **копие от което е необходимо да се предостави на РИОСВ-Враца.**

Съгласно Наредбата за ОВОС, срещата/ите за общественото обсъждане се ръководи от възложителя или упълномощено от него лице, като възложителя осигурява присъствието на ръководителя и на представители на колектива от независими експерти, които от своя страна да запознаят присъстващите накратко с резултатите от извършената ОВОС, като използват и карти, схеми и др. нагледни материали.

За общественото обсъждане се води протокол от длъжностно лице, определено от кмета на общината (кметството), на чиято територия се провежда срещата. Протоколът се подписва от възложителя и протоколчика и към него се прилагат писмените становища, предоставени предварително или по време на обсъждането.

В срок до 7 дни след срещите за обществено обсъждане, възложителят представя на РИОСВ-Враца протокола и всички предоставени писмени становища.

В срок 10 дни след срещата за обществено обсъждане възложителят предоставя на РИОСВ-Враца и на съответната община/кметство писмено становище по предложенията, препоръките, мненията и възраженията в резултат на общественото обсъждане. Към становището се включва и преценка на възложителя за възлагане или не, на допълване на доклада за ОВОС, заедно с мотивите за нея. Общината/кметството осигурява за срок 7 дни на интернет страницата си и/или по друг подходящ начин обществен достъп до становището на заинтересуваните лица или организации и на вносителите на предложения, препоръки, мнения и възражения в резултат от общественото обсъждане, за което предоставя информация на РИОСВ-Враца.

**Приложение – копия на:**

1. становище от РИМ-Враца с изх. № 33/25.03.2024г.;
2. становище от РЗИ-Враца с изх. № 10-20-1/27.03.2024г.;
3. становище от РДГ – Берковица с изх. № РДГ 01 – 02578/28.03.2024г.;
4. становище от БДДР – Плевен с изх. № ПУ-01-396(7)/29.03.2024г.;
5. становище от АПИ с изх. № 32-00-72/29.03.2024г.;
6. становище от община Роман с изх. № 3200-16(1)/02.04.2024г.;
7. становище от РД ПБЗН - Враца с изх. № 987000-250/03.04.2024г.;
8. становище от „ВиК” ООД-Враца с изх. № 3200-11(1)/04.04.2024г.

